ฮั่งเส็งปิดดิ่ง 442.32 จุด เหตุวิตกดอยซ์แบงก์
ฮั่งเส็งปิดดิ่ง 442.32 จุด เหตุวิตกดอยซ์แบงก์
30 ก.ย. 2559

ดัชนีฮั่งเส็งตลาดหุ้นฮ่องกงปิดวันนี้ร่วงลงอย่างหนัก โดยดัชนีฮั่งเส็งลดลง 442.32 จุด หรือ 1.86% ปิดวันนี้ที่ 23,297.15 จุดเช่นเดียวกับตลาดหุ้นทั่วโลก เนื่องจากความกังวลเกี่ยวกับสถานการณ์ของธนาคารดอยซ์แบงก์
ทั้งนี้ ดอยซ์แบงก์ ธนาคารรายใหญ่ของเยอรมนี กำลังเผชิญกับความท้าทายครั้งใหม่ หลังจากที่มีรายงานว่า เฮดจ์ฟันด์กว่า 10 แห่งที่ทำธุรกิจร่วมกับดอยซ์แบงก์นั้น ต่างพากันถอนสินทรัพย์ด้านการเงินออกจากดอยซ์แบงก์ ซึ่งรวมถึงสินทรัพย์ด้านตราสารหนี้ โดยเฮดจ์ฟันด์เหล่านี้มีลูกค้าอยู่ในความดูแลมากกว่า 800 ราย